İstanbul Metropoliteni

İstanbul Metropoliteni (türk. Metro İstanbul) İstanbul Böyükşəhər Bələdiyyəsi tərəfindən İstanbulda şəhər daxili dəmir yolu sistemlərinin (İstanbul Metrosu & İstanbul Tramvayı) idarəçiliyini həyata keçirmək üçün 1988-ci ildə İstanbul Ulaşım QSC adı ilə yaradılmış bir şirkətdir. 20 may 2016-cı ildə adı dəyişdirilərək Metro İstanbul adını almışdır. 240,5 km uzunluğunda şəhər daxili dəmir yolu sisteminin idarəçiliyini həyata keçirir və hər gün iki milyondan çox sərnişinə xidmət göstərir. İdarə etdiyi sistemin bir hissəsi olan T1 (Kabataş - Bağcılar) Tramvay Xətti, Beynəlxalq Kütləvi Nəqliyyatçılar Assosiasiyası tərəfindən yüksək sərnişin tələbatını qarşılama sahəsində dünyadakı ən yaxşı təcrübə seçilmişdir. İstanbulda getdikcə sürət qazanan dəmiryol sistemi yatırımlarının tamamlanması ilə birlikdə qısa zamanda daha çox sayda sərnişinə xidmət göstərəcək olan Metro İstanbul, 2005-ci ildə imzaladığı Beynəlxalq Toplu Nəqliyyatçılar Cəmiyyəti Dayanıqlı İnkişaf Bəyannaməsi ilə dayanıqlı inkişaf sahəsindəki öhdəliyini də ortaya qoymuşdur.

 İstinadlar